Salman Khan

Salman Khan (oik. Abdul Rashid Salim Salman Khan; s. 27. joulukuuta 1965 Indore, Madhya Pradesh) on intialainen elokuvanäyttelijä, -tuottaja ja televisiojuontaja. Hänen uransa hindinkielisessä elokuvateollisuudessa on kestänyt yli 30 vuotta ja hän on voittanut useita palkintoja, mukaan lukien kaksi National Film Awards -palkintoa tuottajana ja kaksi Filmfare Awards -palkintoa näyttelijänä. Hän kuuluu tämän hetken menestyneimpiin Bollywood-näyttelijöihin.

Khan aloitti näyttelijän uransa sivuroolilla elokuvassa Biwi Ho To Aisi (1988) ja teki läpimurtonsa pääroolilla romanttisessa elokuvassa Maine Pyar Kiya (1989). Hän näytteli monessa 1990-luvun menestyselokuvassa, kuten romanttisessa draamassa Hum Aapke Hain Koun…! (1994), toimintatrillerissä Karan Arjun (1995), komediassa Biwi No. 1 (1999), romanttisessa draamassa Hum Dil De Chuke Sanam (1999) ja perhedraamassa Hum Saath-Saath Hain (1999).

Khan voitti parhaan miessivuosan Filmfare Awards -palkinnon roolistaan romanttisessa draamassa Kuch Kuch Hota Hai (1998). Hänen uransa lähti hetkellisesti laskuun 2000-luvulla, mutta Khan saavutti suuremman tähtistatuksen 2010-luvulla näyttelemällä pääroolia useissa menestyneissä toimintaelokuvissa, kuten Dabangg (2010), Bodyguard (2011), Ek Tha Tiger (2012), Kick (2014), Bajrangi Bhaijaan (2015), Sultan (2016) ja Tiger Zinda Hai (2017).

Näyttelijän uransa lisäksi Khan tunnetaan esiintyjänä ja Being Human -hyväntekeväisyysjärjestön perustajana. Hänen yksityiselämäänsä ovat varjostaneet erilaiset kohut ja ongelmat lain kanssa.

 Varhainen elämä ja yksityiselämä 
Salman Khan syntyi Indoressa Madhya Pradeshin osavaltiossa 27. joulukuuta 1965. Hän on käsikirjoittaja Salim Khanin ja tämän ensimmäisen vaimon Sushila Charakin (myös Salma Khan) vanhin poika. Khanilla on kaksi veljeä, Arbaaz Khan ja Sohail Khan, jotka työskentelevät elokuva-alalla. Hänellä on myös kaksi sisarta, Alvira ja Arpita. Näyttelijä Helen on hänen äitipuolensa. Khanin isänisä tuli Intiaan Afganistanista. Khan on sanonut olevansa sekä hindu että muslimi.

Khan seurusteli näyttelijä Aishwarya Rain kanssa vuosina 1999–2002. Eron jälkeen Rai syytti Khania häirinnästä. Heidän myrskyisä suhteensa sai paljon mediahuomiota Intiassa.

Khan kertoi elokuussa 2011 kärsineensä jo seitsemän vuoden ajan kolmoishermosärystä. Hänet leikattiin Yhdysvalloissa.

Toukokuussa 2015 Khan sai viiden vuoden vankeustuomion ajettuaan autolla viiden jalkakäytävällä nukkuneen miehen päälle Mumbaissa vuonna 2002. Yksi miehistä kuoli. Oikeuden mukaan Khan oli tapahtumahetkellä alkoholin vaikutuksen alaisena. Joulukuussa 2015 korkein oikeus kuitenkin vapautti hänet syytteistä riittämättömien todisteiden vuoksi.

Huhtikuussa 2018 Khan sai toisen viiden vuoden vankeustuomion uhanalaisten besoaariantilooppien salametsästyksestä vuonna 1998. Syytettyinä oli myös neljä muuta näyttelijää: Saif Ali Khan, Sonali Bendre, Tabu ja Neelam Kothari, jotka vapautettiin syytteistä todisteiden puutteessa. Hänet vapautettiin takuita vastaan ja valitus on vireillä.

 Julkisuuskuva 
Salman Khan äänestettiin vuonna 2004 maailman seitsemänneksi parhaimman näköiseksi mieheksi Yhdysvaltojen People-lehdessä. Häntä esittävä vahanukke julkistettiin Madame Tussaudsin vahakabinetissa Lontoossa 15. tammikuuta 2008.

 Filmografia 
+ Vuosi Elokuva Rooli Muuta 1988Biwi Ho To Aisi Vicky Bhandari 1989Maine Pyar Kiya Prem Choudhary Parhaan miestulokkaan Filmfare Awards -palkintoParhaan miespääosan Filmfare Awards -ehdokkuus 1990Baaghi: A Rebel for Love Saajan Sood 1991Sanam Bewafa Salman KhanPatthar Ke Phool Komisario Suraj VermaKurbaan Akash SinghLove PrithviSaajan Akash Varma 1992Suryavanshi Vicky/Suryavanshi Vikram SinghEk Ladka Ek Ladki RajaJaagruti JugnuNishchaiy Rohan Yadav/Vasudev Gujral 1993Chandra Mukhi Raja RaiDil Tera Aashiq Vijay 1994Andaz Apna Apna Prem BhopaliHum Aapke Hain Koun…! Prem NiwasChaand Kaa Tukdaa Shyam MalhotraSangdil Sanam Kishan 1995Karan Arjun Karan Singh/Ajay Parhaan miespääosan Filmfare Awards -ehdokkuusVeergati Ajay 1996Majhdhaar GopalKhamoshi: The Musical RajJeet Raju Parhaan miessivuosan Filmfare Awards -ehdokkuusDushman Duniya Ka Erikoisesiintyminen 1997Judwaa Raja/Prem MalhotraAuzaar Komisario Suraj PrakashDus Kapteeni Jeet Sharma Kesken jäänyt elokuvaDeewana Mastana Prem Kumar Erikoisesiintyminen 1998Pyaar Kiya To Darna Kya Suraj Khanna Parhaan miespääosan Filmfare Awards -ehdokkuusJab Pyaar Kisise Hota Hai Suraj DhanrajgirSar Utha Ke Jiyo ErikoisesiintyminenBandhan RajuKuch Kuch Hota Hai Aman Mehra Parhaan miessivuosan Filmfare Awards -palkinto 1999Jaanam Samjha Karo RahulBiwi No. 1 PremSirf Tum PremHum Dil De Chuke Sanam Sameer Rafillini Parhaan miespääosan Filmfare Awards -ehdokkuusHello Brother HeroHum Saath-Saath Hain Prem 2000Dulhan Hum Le Jayenge Raja OberoiChal Mere Bhai Prem OberoiHar Dil Jo Pyar Karega Raj/RomiDhaai Akshar Prem Ke ErikoisesiintyminenKahin Pyaar Na Ho Jaaye Prem Kapoor 2001Chori Chori Chupke Chupke Raj Malhotra 2002Tumko Na Bhool Paayenge Veer Singh Thakur/AliHum Tumhare Hain Sanam SurajYeh Hai Jalwa Raj ”Raju” Saxena/Raj Mittal 2003Love at Times Square ErikoisesiintyminenStumped ErikoisesiintyminenTere Naam Radhe Mohan Parhaan miespääosan Filmfare Awards -ehdokkuusBaghban Alok Raj Parhaan miessivuosan Filmfare Awards -ehdokkuus 2004Garv: Pride and Honour Komisario Arjun RanavatMujhse Shaadi Karogi Sameer MalhotraPhir Milenge Rohit ManchandaDil Ne Jise Apna Kahaa Rishabh 2005Lucky: No Time for Love AdityaMaine Pyaar Kyun Kiya? Tohtori Samir MalhotraNo Entry Prem Parhaan koomisen roolin Filmfare Awards -ehdokkuusKyon Ki Anand 2006Saawan… The Love Season Sameer SamShaadi Karke Phas Gaya Yaar AyaanJaan-E-Mann SuhaanBaabul Avinash Kapoor 2007Salaam-E-Ishq RahulPartner Prem Love GuruMarigold Prem Rajput Englanninkielinen elokuvaOm Shanti Om Itsenään Erikoisesiintyminen laulussa ”Deewangi Deewangi”Saawariya Imaan 2008God Tussi Great Ho Arun PrajapatiHello Cheetan BhagatHeroes Balkar Singh/Jassvinder SinghYuvvraaj Deven Yuvvraaj 2009Wanted Radhe/Rajveer ShikhawatMain Aurr Mrs Khanna Samir KhannaLondon Dreams Manjit ”Mannu” KhoslaAjab Prem Ki Ghazab Kahani Itsenään Erikoisesiintyminen 2010Veer VeerPrem Kaa Game Kertoja ErikoisesiintyminenDabangg Komisario Chulbul Pandey(Robinhood Pandey) Parhaan miespääosan Filmfare Awards -ehdokkuusTees Maar Khan Itsenään Erikoisesiintyminen laulussa ”Wallah Re Wallah”Isi Life Mein Itsenään Erikoisesiintyminen 2011Ready PremBodyguard Lovely Singh Parhaan miespääosan Filmfare Awards -ehdokkuusTell Me O Kkhuda Itsenään Erikoisesiintyminen laulussa ”Someone Somebody” 2012Ek Tha Tiger Tiger OMG: Oh My God! KertojaSon of Sardaar Pathan SinghDabangg 2 Komisario Chulbul Pandey(Robinhood Pandey) Parhaan miespääosan Filmfare Awards -ehdokkuus 2013Ishkq in Paris Itsenään Erikoisesiintyminen laulussa ”Kudiye Di Kurti”Phata Poster Nikhla Hero Itsenään Erikoisesiintyminen 2014Jai Ho Majuri Jai Agnihotri Kick Devi Lal Singh  2015Bajrangi Bhaijaan Pawan Kumar Chaturvedi/Bajrangi Parhaan miespääosan Filmfare Awards -ehdokkuusPrem Ratan Dhan Payo Prem Dilwale/Yuvraj Vijay Singh  2016Sultan Sultan Ali Khan  2017Tubelight Laxman  Judwaa 2 Raja/Prem Erikoisesiintyminen Tiger Zinda Hai Avinash ”Tiger” Singh Rathore 2018Welcome to New York Itsenään Erikoisesiintyminen Race 3 Sikander  Yamla Pagla Deewana: Phir Se Mastana Erikoisesiintyminen Zero Itsenään Erikoisesiintyminen 2019 Bharat Bharat Dabangg 3 Chulbul Pandey 2021 Radhe Radhe Antim: The Final Truth Rajveer Singh Sandhu 2023 Pathaan Avinash ”Tiger” Singh Rathore Kisi Ka Bhai Kisi Ki Jaan Bhaijaan Tiger 3 Avinash ”Tiger” Singh Rathore

 Lähteet 

 Aiheesta muualla 





Luokka:Intialaiset näyttelijät
Luokka:Intialaiset elokuvatuottajat
Luokka:Intialaiset televisiojuontajat
Luokka:Vuonna 1965 syntyneet
Luokka:Elävät henkilöt